Knud Øyen

Knud Iversen Øyen (1865–1942) var en norsk jurist og Høyrepolitiker som var justisminister 1926–28, fylkesmann i Hedmark 1926-1935, og ekspedisjonssjef i Justisdepartementet 1910-26.

Han var sønn av en fjellbonde i Folldal i nordre Østerdalen. Han tok artium i 1886 og ble cand.jur. i 1891. I årene 1891-92 var han først fullmektig og deretter kompanjong i Johan Castbergs advokatkontor på Gjøvik. Han arbeidet i Justisdepartementet fra 1892. Han ble byråsjef i 1898 og ekspedisjonssjef i 1910.

Han bodde fra 1901 på Ljan og deltok i kommunepolitikken i Aker kommune. Han var varaordfører i to perioder 1908-1913, og satt i formannskapet 1905–13 og 1917-19. Han var også styremedlem i Akers sparebank 1918–28.

Øyen var justisminister i Ivar Lykkes regjering fra 26. juli 1926 til 27. januar 1928,«Ivar Lykkes regjering» Regjeringen.no. Lest 21. oktober 2016. 

Bare tre måneder før han ble statsråd hadde han blitt utnevnt til fylkesmann i hjemfylket Hedmark.«Historikk» , Fylkesmannen i Hedmark. Lest 21. oktober 2016. Mens Øyen var statsråd, var fylkesfullmektig Peder Hommelstad konstituert amtmann. 

Øyen ble ridder av St. Olavs Orden i 1912, og kommandør i 1936. Han var også kommandør av Nordstjerneordenen.

 Referanser 

 Eksterne lenker 


Kategori:Norske justisministre
Kategori:Høyre-statsråder
Kategori:Norske statsråder 1905–1940
Kategori:Fylkesmenn i Hedmark
Kategori:Personer fra Folldal kommune
Kategori:Kommandører av St. Olavs Orden
Kategori:Nordstjerneordenen
Kategori:Norske jurister